ՀԻՄՆԱՎՈՐՈՒՄ
[bookmark: _Hlk207198225]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ 
ՀՈԿՏԵՄԲԵՐԻ 9-Ի N 1426-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

 1. Անհրաժեշտությունը – «Հայաստանի Հանրապետության կառավարության 2025 թվականի հոկտեմբերի 9-ի N  1426-Լ որոշման մեջ փոփոխություններ և լրացումներ կատարելու մասին» Կառավարության որոշման նախագծի (այսուհետ՝ Նախագիծ) ընդունումը պայմանավորված է Կառավարության 2019 թվականի փետրվարի 28-ի N 201-Լ որոշմամբ հաստատված Գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորման ծրագրի (այսուհետ՝ Ծրագիր) շրջանակներում 2026 թվականի խաղողի մթերումներ իրականացնելու նպատակով լրացուցիչ վարկային միջոցներ ներգրավելու համար գրավի չբավարարող մասի մինչև 50%-ի չափով բյուջետային երաշխիք  տրամադրելու կարգ սահմանելու անհրաժեշտությամբ։ 
     2. Ընթացիկ իրավիճակը և խնդիրները –  Միայն Ծրագրի շրջանակներում խաղողի մթերումներ իրականացնող կազմակերպությունների վարկային ծանրաբեռնվածությունը կազմում է 28․0 շուրջ և ազատ գրավի բացակայությունը սահմանափակում է լրացուցիչ վարկեր ներգրավելու հնարավորությունները։ 
[bookmark: _Hlk238738790]Բյուջետային երաշխիքի գործիքը կիրառվել է 2021-2022 թվականներին խաղողի և պտուղբանջարեղենի, իսկ 2023-2025 թվականներին խաղողի մթերումների գործընթացներում առկա խնդիրները մեղմելու, գործընթացները բնականոն կազմակերպելու և մթերումներ իրականացնող տնտեսավարողների մոտ ապահովման միջոցի ոչ բավարար մակարդակի դեպքում լրացուցիչ վարկային միջոցներ ներգրավելու հնարավորություն տրամադրելու նպատակով։ Մինչև 2023 թվականը տրամադրված բյուջետային երաշխիքները մարվել են սահմանված ժամկետում, իսկ 2023, 2024 և 2025 թվականներին տրամադրված բյուջետային երաշխիքների մարումները կավարտվեն 2027 թվականի ընթացքում և 2028 հունվար-մարտ ամիսներին։ 
2023 թվականին բյուջետային երաշխիքներ են տրամադրվել խաղող մթերող 3 կազմակերպության շուրջ 2․7 մլրդ դրամի չափով՝ 3 տարի 9 ամիս մարման ժամկետով, 2024 թվականին՝ 4 կազմակերպության շուրջ 3․1 մլրդ դրամի չափով՝ 2 տարի 3 ամիս մարման ժամկետով, իսկ 2025 թվականին՝ 6 կազմակերպության շուրջ 4․6 մլրդ դրամի չափով՝ 2 տարի 3 ամիս մարման ժամկետով։
      Բյուջետային երաշխիքի գործիքի կիրառումը հնարավորություն է տվել լրացուցիչ վարկային միջոցների ներգրավման արդյունքում ապահովելու 2021-2025 թվականների գյուղատնտեսական հումքի, մասնավորապես՝ խաղողի մթերումների գործընթացը։
      Տնտեսավարողներից ստացված օպերատիվ տեղեկատվության համաձայն՝ Ծրագրից օգտվելու նպատակով 7 շահառուի կողմից կնքվել է շուրջ 80․0 հազար տոննա խաղողի մթերման պայմանագիր, որոնց ընդհանուր արժեքը կազմում է շուրջ 12․0 մլրդ դրամ։ Հետևաբար ընթացիկ տարվա խաղողի մթերումների գործընթացի ապահովման նպատակով տրամադրվող բյուջետային երաշխիքի հայտերի ընդհանուր արժեքը գնահատվում է մինչև 6․0 մլրդ դրամ։ 
3. Կարգավորման նպատակը և բնույթը – Նախագծով սահմանվում է, որ՝
1) բյուջետային երաշխիքները տրամադրվում են Ծրագրի շրջանակներում խաղողի մթերումներ իրականացնող տնտեսավարողներին՝ 2026 թվականի սեպտեմբերի 15-ից մինչև 2026 թվականի դեկտեմբերի 30-ը տրամադրվող վարկերի համար, իսկ տրամադրվող բյուջետային երաշխիքի գումարը չպետք է գերազանցի ՖԿ-ի կողմից տրամադրվող վարկի գումարի 50%-ը, բայց ոչ ավելի, քան նախորդ տարվա ընթացքում արտահանված արտադրանքի արժեքի չափը։ 
 Ընդ որում, տրամադրվող բյուջետային երաշխիքի գումարի նվազագույն չափը կազմում է 100.0 մլն դրամ։
2) բյուջետային երաշխիքները կարող են տրամադրվել առանց ապահովման լրացուցիչ միջոցների.
3) շահառուի կողմից իրականացված վարկի հիմնական գումարի մարումներն առաջնային կարգով ուղղվում են բյուջետային երաշխիքներով ապահովված պարտավորությունների մարմանը.
4) բյուջետային երաշխիքները տրամադրվում են առավելագույնը մինչև քսանյոթ ամիս մարման ժամկետով․ 
5) յուրաքանչյուր շահառուին և «Բանկերի և բանկային գործունեության մասին» Հայաստանի Հանրապետության օրենքի համաձայն իր հետ փոխկապակցված իրավաբանական անձանց  2024, 2025 թվականներին տրամադրված և 2026 թվականին տրամադրվող բյուջետային երաշխիքների ընդհանուր գումարը չի կարող գերազանցել 5.0 մլրդ դրամը։
Բյուջետային երաշխիքների տրամադրման կարգով բյուջետային երաշխիքից կարող է օգտվել 2026 թվականին խաղողի գնումներ իրականացնող և 2025 թվականին արտահանումներ իրականացրած այն շահառուն, որն ունի դրական վարկային (վարկի համար դիմելու պահին նախորդող 12 ամիսների ընթացքում շահառուն և (կամ) իր հետ փոխկապակցված որևէ անձ գործող յուրաքանչյուր վարկի մասով չպետք է ունենա 90 օր և ավելի ժամկետով ժամկետանց վարկային պարտավորություն կամ «ոչ ստանդարտ» դասով դասակարգված վարկեր) պատմություն և դիմումի ներկայացման նախորդող օրվա դրությամբ չունի հարկային մարմնի կողմից վերահսկվող եկամուտների գծով ժամկետանց հարկային պարտավորություններ (առանց դրոշմանիշային վճարի)։
 Սահմանվում է, որ եթե տնտեսավարողը բյուջետային երաշխիքի գործողության ժամկետում ունեցել է երաշխիքով ապահովված պարտավորությունների մարման 90 օր և ավելի ժամկետանց պարտավորություններ, ապա բյուջետային երաշխիքի տրամադրման աջակցությունից չի կարող օգտվել 2 տարի։
Հաշվի առնելով, որ Էկոնոմիկայի նախարարության «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի գյուղական ֆինանսավորման կառույցը վերակազմակերպվել է էկոնոմիկայի նախարարության Տնտեսական զարգացման և ֆինանսավորման կառույց հիմնարկի, անհրաժեշտություն է առաջացել ԳՖԿ-ն փոխարինել ՏԶՖԿ-ով։ 
Բացի այդ Կառավարության 2019 թվականի փետրվարի 28-ի N 201-Լ որոշման 8-րդ կետով սահմանվում է, որ տրամադրվոող մինչև 50%-ի չափով բյուջետային երաշխիքի չափը չպետք է գերազանցի 2024 թվականին արտահանված արտադրանքի արժեքը, անհրաժեշտություն է առաջացել խմբագրելու Կառավարության 2025 թվականի հոկտեմբերի 9-ի N  1426-Լ որոշմամբ հաստատված կարգի 12-րդ կետի 2-րդ ենթակետը, որպեսզի ՊԵԿ-ի կողմից տրամադրվող տեղեկանքում նշվի միայն արտահանված արտադրանքի ընդհանուր արժեքը։
4. Նախագծի մշակման գործընթացում ներգրավված ինստիտուտները և անձինք –  Նախագիծը մշակվել է Էկոնոմիկայի նախարարության կողմից։ Նախագծի մշակմանն այլ ինստիտուտներ և անձինք չեն մասնակցել: 
5. Ակնկալվող արդյունքը – Նախագծի ընդունման արդյունքում Ծրագրի շրջանակներում խաղողի մթերումներ իրականացնող տնտեսավարողների մոտ ապահովման միջոցի ոչ բավարար մակարդակի դեպքում տնտեսավարողներին հնարավորություն է տրվում  ներգրավելու լրացուցիչ վարկային միջոցներ և կազմակերպելու ընթացիկ տարվա խաղողի մթերումների գործընթացը։
 6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ - Նախագծի ընդունումը բխում է Կառավարության 2021 թվականի նոյեմբերի 18-ի N 1902-Լ որոշումով հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրի Էկոնոմիկայի նախարարության բաժնի «9.4 Ագրոպարենային արտադրանքի իրացման և արտահանման խթանում» միջոցառման «Հումքի մթերման գործընթացին, կոնյակի ու կոնյակի սպիրտի արտահանմանն աջակցություն, ինչպես նաև գինեգործության ու կոնյակագործության արտադրության խթանման արդյունքում առաջիկա 5 տարիներին հումքի մթերման և թողարկվող արտադրանքի ծավալների ավելացում մինչև 50 %-ով» ակնկալվող արդյունքից (հղում՝  https://www.arlis.am/Annexes/6/2021_N1902hav.1.pdf,  226-րդ էջ)։
7․ Ներկայացվող հարցի կապակցությամբ լրացուցիչ ֆինանսական միջոցների անհրաժեշտությունը և Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունները - Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացում կամ նվազեցում չի առաջացնում:
